google/wiki40b huggingface dataset:
Αστυνομικός Υποδιευθυντής

Ο Αστυνομικός Υποδιευθυντής είναι βαθμός αξιωματικού στην ιεραρχία της Ελληνικής Αστυνομίας. Ανήκει στην κατηγορία των Ανώτερων Αξιωματικών από κοινού με τον Αστυνόμο Α΄ και τον Αστυνομικό Διευθυντή. Αποτελεί βαθμό μεγαλύτερο του Αστυνόμου Α΄ και μικρότερο του Αστυνομικού Διευθυντή΄. Αντίστοιχοι βαθμοί στον Στρατό Ξηράς είναι ο Αντισυνταγματάρχης, στο Πολεμικό Ναυτικό ο Αντιπλοίαρχος και στην Πολεμική Αεροπορία ο Αντισμήναρχος. 
Ο Αστυνομικός Υποδιευθυντής καταλαμβάνει οργανική θέση Αστυνομικού Υποδιευθυντή. Ο ελάχιστος χρόνος παραμονής στον βαθμό είναι 6 έτη στο βαθμό ή 25 έτη συνολικής υπηρεσίας αξιωματικού, από τα οποία 5 έτη στο βαθμό.

Διακριτικό

Τα διακριτικά βαθμού του Αστυνομικού Υποδιευθυντή αποτελούνται από δύο μεταλλικούς αστέρες και φλογοφόρο ροιά χρώματος χρυσού τα οποία τοποθετούνται στον διαμήκη άξονα των επωμίδων, κατά σειρά από τη βάση προς την κορυφή, ή στο αριστερό πέτο της στολής εκστρατείας κεντητά σε μικρογραφίες.
1769 Καρλοστόρες

Φυσικά χαρακτηριστικά

Τα φυσικά χαρακτηριστικά του Καρλοστόρες είναι άγνωστα.
Βασιλική δέλτος

Η βασιλική δέλτος (ή το φυσίγγιο) είναι ωοειδής φυσαλίδα που περιέχει το όνομα του Φαραώ στα ιερογλυφικά. Το πλαίσιο που περικλείει το όνομα του Φαραώ έχει προστατευτική ιδιότητα και τον προφυλάσσει από κάθε κακό. 
Τις βασιλικές δέλτους συναντούμε από τον καιρό του Αρχαίου Βασιλείου, και συγκεκριμένα από τον Φαραώ Νέμπκα, όπου το όνομα του Φαραώ και του αυτοκρατορικού διαδόχου εγγράφονται σε ελλειπτική φυσαλίδα. Αργότερα, από την εποχή του Μεσαίου Βασιλείου επεκτείνεται η χρήση της βασιλικής δέλτου και για τα ονόματα ορισμένων βασιλισσών και των πριγκιπισσών, ενώ στην εποχή του Νέου Βασιλείου η χρήση της βασιλικής δέλτου αποτελεί πια καθιερωμένο κανόνα για όλες τις βασίλισσες.
Η αρχική μορφή της βασιλικής δέλτου ήταν εμπνευσμένη από το σύμβολο Σεν, μια στρογγυλή θηλιά από σχοινί, που συμβόλιζε την αιωνιότητα, το άπειρο, και είχε μαγικές, προστατευτικές ιδιότητες. Το σύμβολο Σεν είναι ολοστρόγγυλο με τα δύο άκρα του σχοινιού να σχηματίζουν γραμμή κάτω από τον κύκλο. Προκειμένου να περικλείσει το όνομα του Φαραώ, η βασιλική δέλτος έχει σχήμα πιο μακρόστενο. Στις πιο επιμελημένες απεικονίσεις διακρίνουμε ότι το περίβλημα της βασιλικής δέλτου αποτελείται από διπλό σχοινί, που είναι δεμένο κόμπο κάτω από το πλαίσιο και τα άκρα του σχηματίζουν μια ευθεία γραμμή. Το όνομα του Φαραώ διαβάζεται από το αντίκρυ άκρο με κατεύθυνση προς τον κόμπο, και μπορεί να είναι γραμμένο είτε οριζόντια, είτε κάθετα.

Ερμηνεία της βασιλικής δέλτου

Οι αρχαίοι Αιγύπτιοι πίστευαν ότι το πλαίσιο του συμβόλου Σεν είχε μαγικές ιδιότητες και προστάτευε αυτό που περιέβαλλε, όπως ο θεός Ήλιος προστατεύει την γη, την οποία περιφέρει.

Σημασία για την αιγυπτιολογία

Οι αιγυπτιολόγοι από νωρίς υπέθεσαν ότι η βασιλική δέλτος περιείχε το όνομα του Φαραώ. Η μελέτη των βασιλικών δελτών συνέβαλε στην αποκρυπτογράφηση των ιερογλυφικών, διότι τα ονόματα των Φαραώ υπήρχαν και σε άλλα κείμενα στην ελληνική και σε άλλες γλώσσες.
Βραβεία Βρετανικής Ακαδημίας Κινηματογράφου 2011

Η 65η απονομή των Βραβείων της Βρετανικής Ακαδημίας Κινηματογράφου, γνωστά κυρίως ως Βραβεία BAFTA, πραγματοποιήθηκε στις 12 Φεβρουαρίου 2012 στο Royal Opera House του Λονδίνου και τίμησε τις καλύτερες ταινίες του 2011. Οι υποψηφιότητες ανακοινώθηκαν στις 17 Ιανουαρίου 2012.
Η ταινία The Artist αναδείχθηκε νικητής της απονομής με 7 βραβεία, συμπεριλαμβανομένων και εκείνων για Καλύτερη Ταινία και Σκηνοθεσία. Οι Ζαν Ντιζαρντέν και Μέριλ Στριπ κέρδισαν τα βραβεία Α' Ανδρικού και Γυναικείου Ρόλου αντίστοιχα ενώ οι Οκτάβια Σπένσερ και Κρίστοφερ Πλάμερ τα βραβεία Β' Γυναικείου και Ανδρικού αντίστοιχα.

Ειδικό βραβείο (Academy Fellowship)

Μάρτιν Σκορσέζε
Σάιλα

Η Σάιλα είναι μια Ισλαμική κράνη που φοριέται από γυναίκες. Είναι συνήθως μαύρη μάσκα και θεωρείται μια μορφή μαντίλας με τη μορφή μισής μπούρκας όπου μέρος του προσώπου εξακολουθεί να εμφανίζεται. Φοριέται από γυναίκες στη Σαουδική Αραβία και άλλες Αραβικές χώρες του περσικού Κόλπου.
Αλβανικός αετός (χειρονομία)

Ο αλβανικός αετός (αλβανικά: duart e kryqëzuara) είναι συμβολική χειρονομία που χρησιμοποιείται από εθνικά Αλβανούς. Σκοπό έχει να απεικονίσει τον δικέφαλο αετό, το βασικό σύμβολο της αλβανικής σημαίας. 
Η χειρονομία χρησιμοποιείται συχνά από ποδοσφαιριστές της εθνικής ομάδας για να πανηγυρίσουν ένα γκολ ή το τέλος ενός νικηφόρου παιχνιδιού. Έχει επίσης χρησιμοποιηθεί από εθνικά Αλβανούς ποδοσφαιριστές που αγωνίζονταν σε άλλες εθνικές ομάδες. 
Κατά τη διάρκεια της περιόδου που η περιοχή της Αλβανίας ήταν υπό οθωμανική διοίκηση, «ο δικέφαλος αετός δεν ήταν επιθετικό ή βίαιο σύμβολο», ούτε άλλωστε είναι σήμερα, αλλά ένδειξη μιας ταυτότητας αρκετά περιεκτικής για να αντιπροσωπεύει έναν ποικίλο πληθυσμό μουσουλμάνων, ορθόδοξων και καθολικών χριστιανών. Για τους περισσότερους Αλβανούς, η χειρονομία συμβολίζει την εθνική σημαία, ταυτότητα, περηφάνια και ηρωισμό, καθώς θεωρούν την χώρα τους ως την «γη των αετών». Για τους Αλβανούς του εξωτερικού, οι οποίοι κινδυνεύουν με το να αποκοπούν από την πολιτισμική τους παράδοση, ο αετός έχει μείνει το μόνο ανιχνεύσιμο σύμβολο που τους δένει με την κουλτούρα τους, ενώ επίσης αποτυπώνει την ταυτότητα τους ως πρόσφυγες ή μετανάστες. Ίσως για μια μειοψηφία Αλβανών, η αναφορά στο εθνικό σύμβολο αποτυπώνει έναν «ριζοσπαστικό εθνικισμό και σημασιοδοτήσεις [της ιδέας] της Μεγάλης Αλβανίας».
Η χειρονομία θεωρείται από ορισμένους ότι συμβολίζει τη Μεγάλη Αλβανία, μια εθνικιστική ιδεολογία. Όμως χρησιμοποιείται με τέτοιο συμβολισμό μόνο από μια μικρή μειοψηφία.
Τζορντάν Λοτιές

Συλλογική Καριέρα

Γεννημένος στο Κλερμόν-Φεράν, ο Λοτιές ξεκίνησε την επαγγελματική του καριέρα από την ομάδα της γενέτειράς του, Κλερμόν Φουτ, αγωνιζόμενος εκεί για διάστημα τριών σεζόν στην Λιγκ 2. Μετά τον υποβιβασμό της ομάδας, μεταγράφηκε στην, επίσης ομάδα της Λιγκ 2, Ντιζόν ΦΚΟ.
Στις 4 Ιουνίου 2009, μεταγράφηκε στην ΑΣ Νανσί της Λιγκ 1. Πραγματοποίησε το ντεμπούτο του στην κορυφαία την τάξη κατηγορία του γαλλικού ποδοσφαίρου στις 8 Αυγούστου, ξεκινώντας ως βασικός στην εκτός έδρας επικράτηση της ομάδας του με σκορ 3–1 επί της Βαλανσιέν ΦΚ, ενώ πέτυχε το πρώτο του τέρμα με την Νανσί στις 8 Δεκεμβρίου 2012, σε μία εντός έδρας ισοπαλία με σοορ 1–1 απέναντι στην Βαλανσιέν.
Στις 18 Ιουνίου 2013, όντας ελεύθερος συμβολαίου, ο Λοτιές υπέγραψε συμβόλαιο συνεργασίας διάρκειας τριών ετών με την ομάδα της Πριμέρα Ντιβιζιόν, ΚΑ Οσασούνα. Πραγματοποίησε το ντεμπούτο του αγωνιζόμενος με τα χρώματά της στις 18 Αυγούστου, σε μάι εντός έδρας ήττα με σκορ 1–2 απέναντι στην Γρανάδα ΚΦ.
338 Μπουντρόζα

Φυσικά χαρακτηριστικά

Η διάμετρος της Μπουντρόζας υπολογίσθηκε σε 63,1 χιλιόμετρα (από δεδομένα του IRAS), ενώ η μάζα της εκτιμάται σε 263 τρισεκατομμύρια τόνους για μέση πυκνότητα 2 gr/cm³. O φασματικός τύπος της είναι M (μεταλλικός), ενώ το άλβεδό της είναι 0,177 (από δεδομένα του IRAS). Η Μπουντρόζα περιστρέφεται γύρω από τον εαυτό της μία φορά κάθε 4 ώρες και 36 λεπτά, μία μάλλον γρήγορη περιστροφή για αστεροειδή. Η μέση θερμοκρασία στην επιφάνειά της εκτιμάται σε 110 ως 115 περίπου βαθμούς Κελσίου κάτω από το μηδέν.
Νταλίπ Καούρ Τιουάνα

Βιογραφία

Γεννήθηκε στις 4 Μαΐου του 1935 στο χωριό Ραμπόν στην επαρχία Λουντιάνα του Παντζάμπ σε μια οικογένεια γαιοκτημόνων. Μορφώθηκε στη Πατιάλα, όπου ο θείος της, ο Σαρντάρ Σαχίμπ Τάρα Σινγκ Σίντου ήταν Γενικός Επιθεωρητής των Φυλακών. Η Τιουάνα είχε διακεκριμένη ακαδημαϊκή καριέρα. Ήταν η πρώτη γυναίκα της περιοχής η οποία έλαβε το διδακτορικό της στο Παντζαμπικό Πανεπιστήμιο του Τσαντίγκαρ.
Το 1963, εισήλθε στο Παντζαμπικό Πανεπιστήμιο της Πατιάλα ως Λέκτορας και στη συνέχεια έγινε Καθηγητής και Επικεφαλής του Τμήματος της Παντζαμπικής γλώσσας, και Κοσμήτορας της Σχολής Γλωσσών. Υπήρξε λαμπρή δασκάλα και ερευνήτρια και συνέβαλλε σημαντικά στις λογοτεχνικές και κριτικές μελέτες στη Παντζαμπική. Ήταν επίσης Εθνικός Λέκτορας της Επιτροπής Χορηγήσεων Πανεπιστημίων για ένα χρόνο.
Είναι παντρεμένη με τον κοινωνιολόγο, ποιητή και καθηγητή Μπουπίντερ Σινγκ. Απέκτησαν έναν γιο, τον Δρ. Σιμραντζίτ Σινγκ, ο οποίος είναι Επίκουρος Καθηγητής Ηλεκτρονικής και Επικοινωνίας στο Παντζαμπικό Πανεπιστήμιο. Η Τιουάνα ζει με την οικογένειά της στην πανεπιστημιούπολη του Παντζαμπικού Πανεπιστημίου της Πατιάλα.
Στις 14 Οκτωβρίου 2015, επέστρεψε το βραβείο Πάντμα Σρι. Έλαβε αυτό το βραβείο το 2004 για την συμβολή της στη λογοτεχνία και την εκπαίδευση.
Β΄ Εθνική ποδοσφαίρου ανδρών 1980-81

Νότιος όμιλος

* Αγώνας κατάταξης (στο Ηράκλειο Κρήτης):
Ρόδος - Αιγάλεω: 1-0 (παράταση).
Παντάρ (Χατζιγκαμπούλ)

Το Παντάρ είναι ένα χωριό και δήμος στην επαρχία Χατζιγκαμπούλ Αζερμπαϊτζάν. Έχει πληθυσμό 744. Βρίσκεται στο νοτιοανατολικό μέρος της χώρας.
Μητρόπολη Ηρακλείου

Ιστορικά στοιχεία

Σε μικρή απόσταση από το χωριό, στα βόρεια,  είναι τα ερείπια του πρώτου βυζαντινού μητροπολιτικού ναού του Αγίου Τίτου και σε αυτό το γεγονός οφείλεται η ονομασία του οικισμού. Τα τελευταία χρόνια αποκαλύφθηκε κοντά στο χωριό δάπεδο από παλαιοχριστιανική βασιλική με ψηφιδωτά. 
Στην ενετική απογραφή (1583) αναφέρεται με το όνομα Mitropolli με 147 κατοίκους. Στην τουρκική απογραφή του 1834 αναφέρεται ότι είχε 5 τουρκικές και ισάριθμες χριστιανικές οικογένειες, ενώ το 1881 οι Χριστιανοί κάτοικοι ήταν 123 και οι Τούρκοι 45.
Δημόσιες αργίες στη Μιανμάρ

Αυτός ο κατάλογος παραθέτει τις δημόσιες αργίες στη Μιανμάρ.

Εβδομαδιαία Διακοπές

Το Σάββατο και η Κυριακή είναι Εβδομαδιαίες Αργίες. Όλες οι κυβερνητικές υπηρεσίες και τράπεζες κλείνουν στις εβδομαδιαίες αργίες.
Παγκόσμιο Πρωτάθλημα Καλαθοσφαίρισης Ανδρών 2023

Επιλογή οικοδεσπότη

Στις 7 Ιουνίου 2016, η FIBA ξεκίνησε την διαδικασία επιλογής του οικοδεσπότη για το Παγκόσμιο Πρωτάθλημα Καλαθοσφαίρισης του 2023. Την 1η Ιουνίου 2017, η FIBA επιβεβαίωσε την λίστα με τους υποψηφίους για την διοργάνωση του Παγκόσμιου Πρωταθλήματος. Μόνο η Ρωσία και η Τουρκία ολοκήρωσαν τις προσφορές τους, αφήνοντας κοινές προσφορές για τις Φιλιππίνες-Ινδονησία-Ιαπωνία και Αργεντινή-Ουρουγουάη. Στις 9 Δεκεμβρίου 2017, ανακοινώθηκε ότι το ζευγάρι Φιλιππίνες-Ινδονησία-Ιαπωνία κέρδισε έναντι του ζευγαριού Αργεντινή-Ουρουγουάη και θα φιλοξενήσουν το επερχόμενο Παγκόσμιο Πρωτάθλημα Καλαθοσφαίρισης.

Χώροι υποδοχής

Έξι χώροι υποδοχής από έξι πόλεις θα φιλοξενήσουν αγώνες του Παγκόσμιου Πρωταθλήματος Καλαθοσφαίρισης του 2023. Το Metro Manila θα φιλοξενήσει τέσσερις προκριματικούς γύρους, δυο Second Round Groups και την τελική φάση του πρωταθλήματος. Από την άλλη, η Οκινάουα και η Τζακάρτα θα φιλοξενήσει η καθεμιά από δυο προημιτελικούς γύρους και έναν Second Round Group.

Προσόντα

Οι Φιλιππίνες, η Ιαπωνία και η Ινδονησία, ως οι οικοδεσπότες του Παγκόσμιου Πρωταθλήματος, προκρίθηκαν αυτόματα στα τελικά του πρωταθλήματος από την στιγμή που τους απονεμήθηκαν τα δικαιώματα οικοδεσπότη. Ωστόσο η αυτόματη πρόκριση για την Ινδονησία θεωρείται προσωρινή με την FIBA να επιβάλλει ως σκληρή προϋπόθεση το γεγονός ότι η Ινδονησία θα πρέπει να κάνει την εθνική της ομάδα ανταγωνιστική μέχρι το 2021. Η Ινδονησία αναμένεται να κάνει την πρώτη της εμφάνιση σε αυτό το Παγκόσμιο Πρωτάθλημα Καλαθοσφαίρισης. 29 επιπλέον έθνη θα προκριθούν ξεκινώντας από το 2021.

Μορφή

Παρομοίως με το 2019, το πρωτάθλημα θα περάσει από τρεις φάσεις. Στην πρώτη φάση, οι 32 προκρινόμενες ομάδες θα χωριστούν σε οκτώ γκρουπ των τεσσάρων (A-H) και κάθε ομάδα θα παίξει με όλες τις υπόλοιπες. Οι δυο καλύτερες ομάδες θα προκριθούν στον δεύτερο γύρο. Στην δεύτερη φάση, θα δημιουργηθούν τέσσερα γκρουπ των τεσσάρων (I-L) από τις ομάδες που προκρίθηκαν από τον πρώτο γύρο, οι οποίες θα παίξουν μεταξύ τους. Οι δυο καλύτερες ομάδες από τα γκρουπ I-L θα προκριθούν στην τελική φάση νοκ-άουτ.
Διοργανώσεις Ε.Π.Σ. Φθιωτιδοφωκίδας 1984–85

Το πρωτάθλημα της Α΄Κατηγορίας της Ε.Π.Σ. Φθιωτιδοφωκίδας της περιόδου 1984-85 ήταν το τελευταίο που περιελάμβανε ομάδες της Φωκίδας, καθώς λίγο μετά την έναρξή του, ιδρύθηκε η αυτόνομη Ε.Π.Σ. Φωκίδας, που έκτοτε διοργανώνει τα πρωταθλήματα της περιφέρειάς της. Στο Νότιο (Β') όμιλο, πρωταθλητής αναδείχθηκε ο Φωκικός και στο Βόρειο (Α΄) όμιλο ο Παλλαμιακός.
Ακολούθως, δόθηκε αγώνας μπαράζ μεταξύ τους για τον τίτλο της Α΄ Κατηγορίας, στον οποίο επικράτησε το συγκρότημα της Άμφισσας, κατακτώντας το πρωτάθλημα και παράλληλα την άνοδο στο Εθνικό Ερασιτεχνικό πρωτάθλημα. Το παιχνίδι έγινε στη Σουβάλα, όπου ο Φωκικός νίκησε 1-0 με γκολ του Καπαρτζάνη, με κεφαλιά στο 55ο λεπτό.  Η νικήτρια είχε καλύτερους παίκτες τους Σταυρόπουλο, Χορμόβα, Ταμπάκη, Τσούνη, Τσάφο και Καραγιώργο. Από τον Παλλαμιακό ξεχώρισαν ο πρώτος σκόρερ του πρωταθλήματος Κλείτσικας, ο Μπαμπαλής και ο Στέφος. Νεοφώτιστες ομάδες ήταν ο Παλλαμιακός, ο Ησαϊας Δεσφίνας, η Ανθήλη, ο Μώλος, η Προοδευτική, η Σπερχειάδα και το Φραντζή, που είχαν κερδίσει την άνοδό τους στην Α΄κατηγορία απ' το πρωτάθλημα της Β΄κατηγορίας της προηγούμενης σεζόν

Νότιος Όμιλος (συμμετοχές)

Φωκικός, Αστέρας Ιτέας, Α.Ο. Μαλεσίνα, Αταλάντη, Δάφνη Λιβανάτων, Άρης Αγίου Κωνσταντίνου, Αστέρας Άγιου Σεραφείμ, Ησαΐας Δεσφίνας, Προοδευτική Λάρυμνας, Οπούντιος Μαρτίνου, Φραντζή, Κρισσαίος Χρισσού, Αγία Τριάδα, Ολυμπιακός Ανθήλης.

Βόρειος Όμιλος (συμμετοχές)

Παλλαμιακός (1ος με 42 β., αήττητος με 16 νίκες-10 ισοπαλίες και τέρματα 70-21), Παλλαμιακή (41 β.), Α.Ο. Στυλίδα (37 β.), Α.Π.Ο.Κ. Το Βελούχι, Νίκη Μακρακώμης, Εθνικός Λαμίας, Αστέρας Ν. Μάκρυσης, Ατρόμητος Σπερχειάδας, Μαγνησιακός, Κεραυνός Άγιου Γεώργιου, Παγκρατιακός, Πελασγιακός, Αγρότης Λιανοκλαδίου, Προοδευτική Λαμίας.
Γοδεφρείδος Γ΄ του Ανζού

Διάδοχος στην κομητεία του Ανζού του εκ μητρός θείου του Γοδεφρείδου Μαρτέλου

Μεγάλωσε μαζί με τον μικρότερο αδελφό του Φούλκωνα στην αυλή του εκ μητρός θείου τους, Γοδεφρείδου Μαρτέλου κόμη του Ανζού. Παρά το ότι ο θείος του έδειχνε περισσότερο έντονη προτίμηση στον Φούλκωνα, τελικά προτίμησε σαν διάδοχό του τον Γοδεφρείδο Γ΄ (1060). Παρέμεινε κόμης μέχρι την ανατροπή του από τον μικρότερο αδελφό του Φούλκωνα.

Ανίκανος κυβερνήτης

Μετά την άνοδό του στην εξουσία, οι περισσότεροι ευγενείς του Ανζού αναγνώρισαν αμέσως ότι δεν έχει καμιά σχέση με τον θείο του. Έδωσε σαν δώρο στον μικρότερο αδελφό του Φούλκωνα το Σαιντόνγκ (1062), αλλά όταν αυτός δέχτηκε επίθεση από τον Γουλιέλμο Η΄ της Ακουιτανίας, ο Γοδεφρείδος δεν έστειλε στρατό να υποστηρίξει τον αδελφό του και το Σαιντόνγκ έπεσε. Ακολούθησαν νέες απώλειες για το Ανζού, όπως η κομητεία του Μαιν,  και το Σατώ - Γκοντιέρ (1064), αφού ξανά δεν έστειλε στρατό για να υποστηρίξει τον υπήκοό του Ραινάλδο, που συνελήφθη αιχμάλωτος από τους Βρετόνους. To 1065 o Γοδεφρείδος Γ΄ προσπάθησε να απομονώσει τον αρχιεπίσκοπο Βαρθολομαίο, προκειμένου να προωθήσει την δική του επιλογή για επίσκοπο του Λε Μανς· ο αρχιεπίσκοπος εξοργισμένος τον αφόρισε.

Ανατροπή απο τον μικρότερο αδελφό του Φούλκωνα Δ΄

Ο μικρότερος αδελφός του Φούλκων Δ΄, εξοργισμένος από την ανικανότητά του, επαναστάτησε εναντίον του (1067) και τον αιχμαλώτισε, αλλά τον απελευθέρωσε σε λίγο. Την επόμενη χρονιά ο Γοδεφρείδος Γ΄ επιτέθηκε ξανά στον Φούλκωνα Δ΄, αλλά ο αδελφός του τον συνέλαβε και τον φυλάκισε μόνιμα. Απελευθερώθηκε 28 χρόνια αργότερα (1096) με την επέμβαση του πάπα Ουρβανού Β΄ και πέθανε την ίδια χρονιά.  Νυμφεύτηκε το 1060 την Ιουλιανή του Λανγκώ (πέθανε στις 7 Αυγούστου 1067)· δεν απέκτησαν παιδιά.
Εθνικός ύμνος του Παναμά

Ο Himno Istmeño ( ΄Υμνος της Διώρυγας ) είναι ο εθνικός ύμνος του Παναμά. Η μουσική είναι του Σάντος Χόρχε και οι στίχοι του δρα Χερόνιμο ντε λα Όσσα.

Στίχοι

Ρεφρέν

Alcanzamos por fin la victoria

En el campo feliz de la unión;

Con ardientes fulgores de gloria

Se ilumina la nueva nación.
Επιτέλους φτάσαμε στη νίκη
Στο γεμάτο χαρά πεδίο της ένωσης
Με τις ζωηρές φλόγες της δόξας
Ένα έθνος φωτίζεται.
Es preciso cubrir con un velo

Del pasado el calvario y la cruz;

Y que adorne el azul de tu cielo

De concordia la espléndida luz.
Είναι ανάγκη να ρίξουμε πέπλο
Στα χρόνια τα παλιά με το Ιππικό και το σταυρό
Ας στολιστεί τώρα ο γαλανός ουρανός
Με το λαμπρό φως της ομόνοιας.
El progreso acaricia tus lares.

Al compás de sublime canción,

Ves rugir a tus pies ambos mares

Que dan rumbo a tu noble misión.
Η πρόοδος αγγίζει το δρόμο σου.
στους σκοπούς ενός θαυμαστού τραγουδιού,
Βλέπεις και τους δύο σου ωκεανούς να παφλάζουν στα πόδια σου
Χαρίζοντάς σου ένα μονοπάτι για την ευγενή σου αποστολή.
(Ρεφρέν)
En tu suelo cubierto de flores

A los besos del tibio terral,

Terminaron guerreros fragores;

Sólo reina el amor fraternal.
Στο χώμα σου που καλύπτεται με άνθη
Με φιλιά από τα θερμά σύννεφα της σκόνης
Έπαψαν οι κραυγές των πολεμάρχων
Μόνο η αδερφική αγάπη βασιλεύει.
Adelante la pica y la pala,

Al trabajo sin más dilación,

Y seremos así prez y gala

De este mundo feraz de Colón.
Μπροστά το φτυάρι και την αξίνα,
Στη δουλειά χωρίς άλλη καθυστέρηση,
και τέτοιοι θα είμαστε τόσο στη δουλειά όσο και στη γιορτή
αυτού του γόνιμου κόσμου του Κολόμβου.
(Ρεφρέν)
Ματέ

Το Ματέ γνωστό και ως τσάι ματέ είναι ρόφημα που παρασκευάζεται από φύλλα 15 περίπου είδη φυτών του γένους Ilex, της οικογενείας Aquifoliaceae. Οι μεγαλύτερες ποσότητες είναι του είδους Ilex Paraguariensis. Κατά την εποχή της συγκομιδής (Δεκέμβριος-Αύγουστος), στην Παραγουάη, συλλέγονται οι βλαστοί, ξηραίνονται και αφαιρούνται τα φύλλα.
Περιέχουν 0,3 έως 1,5% καφεΐνη, επίσης θεοφυλλίνη και θεοβρωμίνη. Το τσάι Μάτε ἔχει δράση όμοια με ΤΟ κοινό τσάι ή τον καφέ, αλλά ασθενέστερη. Οι Ιησουήτες μοναχοί το έμαθαν από τους Ινδιάνους, έτσι λέγεται και τσάι των Ιησουητών.
Δήμος Μακέντονσκα Καμένιτσα

Γεωγραφία

Ο δήμος συνορεύει με τον Δήμο Κρίβα Παλάνκα στα βόρεια, με τη Βουλγαρία και με τον Δήμο Ντελτσέβου στα ανατολικά, με τον Δήμο Κότσανη στα δυτικά και με τον Δήμο Βίνιτσα στα νότια.
Φρειδερίκος Δ΄ της Σαξονίας-Γκότα-Άλτενμπουρκ

Βιογραφία

Ήταν ο δευτερότοκος γιος του Ερνέστου Β΄ δούκα της Σαξονίας-Γκότα-Άλτενμπουρκ και της Καρλόττας των Βέττιν, κόρης του Αντωνίου-Ούλριχ δούκα της Σαξονίας-Μάινινγκεν.
Το 1825 απεβίωσε στο Γκότα σε ηλικία 51 ετών, άγαμος.
Και (συνοικία)

Με το όνομα Καί ή Κε, (από το γαλλικό Quai, αποβάθρα) φέρονταν η, κατά μήκος της παραλίας, ξακουστή συνοικία της Σμύρνης.
Το Κε ήταν η παραλιακή και πιο κοσμοπολίτικη συνοικία της Σμύρνης. Εκεί βρίσκονταν τα μεγαλύτερα θέατρα, οι κινηματογράφοι, όλες οι τράπεζες και τα γραφεία των ατμοπλοϊκών εταιρειών, αντίστοιχα με την παραλία της Θεσσαλονίκης. Στο Κε από τις αρχές του 19ου αιώνα είχαν μεταφέρει τις κατοικίες τους οι πλούσιοι Ευρωπαίοι αλλά και πολλοί Έλληνες. Ο κεντρικός δρόμος, η Οδός προκυμαίας, ήταν λιθόστρωτος με πλάκες από την Νεάπολη, ενώ την διέσχιζε ιππήλατος σιδηρόδρομος.

Μπροστά στο Και διαμορφώνονταν το λιμάνι της Σμύρνης αλλά και στο νότιο άκρο οι μεγάλοι στρατώνες και σχεδόν τα πιο πολλά δημόσια κτίρια. Σε νοικιασμένη έκταση κατασκεύασε ο Πανιώνιος το πρώτο του γήπεδο. Στην παραλία αυτή είχαν αναπτυχθεί πολλές ναυταθλητικές δραστηριότητες, κυρίως από τον ναυταθλητικό όμιλο Πέλοπα.
Από τον κεντρικό προβλήτα της παραλίας του Κε, στις 2 Μαΐου 1919 αποβιβάστηκε και προέλασε στην προκυμαία ο Ελληνικός στρατός και το 1/38 σύνταγμα Ευζώνων. Εκεί τον Αύγουστο του 1922 στοιβάχθηκαν και πέθαναν χιλιάδες Έλληνες πρόσφυγες με την ελπίδα να φύγουν στην Ελλάδα μετά την κατάρρευση του μετώπου. Δυστυχώς όμως τα ελληνικά πολεμικά και εμπορικά πλοία ήταν δεσμευμένα από κινηματίες στο λιμάνι της Χίου, ενώ το μόνιμα αγκυροβολημένο στη Σμύρνη ελληνικό Θωρηκτό Κιλκίς είχε μεθορμίσει στη Σάμο για την επιβολή της επανάστασης. Όλη η συνοικία του Κε κάηκε κατά την είσοδο των Τούρκικων στρατευμάτων στη Σμύρνη στις 31 Αυγούστου 1922.
Ρομπέρ ντε Τορινί

Βιογραφία

Καταγόμενος από το Τορινί-συρ-Βιρ, ο Ρομπέρ, γεννηθείς το 1106, ήταν, σύμφωνα με τον Τ. Λε Ρουά, υιός του Τεντουάν και της Ανιές, αρχόντων του Τορινί.
Εισήλθε στο Αββαείο του Μπεκ το 1128, περίοδο κατά την οποία αββάς αυτού ήταν ο Μποζόν. Ρομπέρ πιθανώς να κατέστη προσευχητής του συγκεκριμένου αββαείου το 1149.
Εξελέγη Αββάς του Μον-Σαιν-Μισέλ στις 27 Μαΐου 1154. Η εκλογή του επικυρώθηκε στις 24 Ιουνίου, ενώ ευλογήθηκε στις 22 Ιουλίου από τον Υγκ ντ'Αμιάν, Αρχιεπίσκοπο της Ρουέν, συνεπικουρούμενο από τον Ερμπέρ, Επίσκοπο της Αβράνς, τον Ζεράρ, Επίσκοπο του Σε και τον Ροζέ ντε Μπαϊγιέλ, Αββά του Μπεκ, τον Μισέλ, Αββά του Πρεώ και τον Υγκ, Αββά του Σαιν-Σωβέρ-λε-Βικόντ.
Πραγματοποίησε σειρά σημαντικών έργων. Ανήγειρε τους δύο δυτικούς πύργους, καθώς και το νότιο κτίριο, το οποίο περιλαμβάνει τον ξενώνα και το νοσοκομείο.
Στις 29 Σεπτεμβρίου 1158, ο Ερρίκος Β΄ της Αγγλίας συμμετείχε στην λειτουργία και γευμάτισε στο αριστητήριο των μοναχών μαζί με τους βαρόνους του, επιστρέφοντας από την Αβράνς, όπου και έλαβε την υποταγή του Κονάν της Βρετάνης. Στις 23 Νοεμβρίου του ιδίου έτους, οι βασιλείς Λουδοβίκος Ζ΄ και Ερρίκος Β΄ συμμετείχαν από κοινού στην λειτουργία, προκειμένου να επικυρώσουν την μεταξύ τους συμφιλίωση.
Ευρέθηκε στο Ντονφρόν το 1161 για την βάπτιση της Ελεονώρας, κόρης του Ερρίκου Β΄ και της Ελεονώρας της Ακουιτανίας, μαζί με τον Ασάρ ντε Σαιν-Βικτόρ, ανάδοχο της βαπτιζόμενης.
Ο Ρομπέρ κατέστη, τον Ιανουάριο του 1162, πυργοδεσπότης του Ποντορσόν. Ήταν παρών το 1163 στη Σύνοδο της Τουρ, κατόπιν προσκλήσεως του Πάπα Αλέξανδρου Γ΄. Οι κτήσεις του αββαείου στη Βρετάνη επικυρώθηκαν στις 30 Σεπτεμβρίου 1164 από τον Ετιέν, Επίσκοπο της Ρεν. Χοροστάτησε τον Μάιο του 1169 στη Ρεν της τελετής στέψης του Γοδεφρείδου, νέου Δούκα της Βρετάνης, μαζί με τον Ετιέν ντε Φουζέρ, Επίσκοπο της Ρεν, και τον Αλμπέρ, Επίσκοπο του Σαιν-Μαλό.
Συμμετείχε στις 11 Νοεμβρίου 1177, μαζί με τον Ανρί, Επίσκοπο του Μπαγιέ και τον Ρισάρ, Επίσκοπο της Αβράνς, στην εκλογή του Ρολλάν, πρεσβύτερο της Αβράνς, στην ηγεσία της Αρχιεπισκοπής του Ντολ.
Ετάφη υπό την σημερινή πλευρική πύλη της εκκλησίας, από την πλευρά του άμβωνα, ενώ ο τάφος του ανευρέθη το 1875 από τον Εντουάρ Κορουαγιέ.

Ο χρονικογράφος

Ο Ρομπέρ ντε Τορινί ήταν, επίσης, μεγάλος αναγνώστης θρησκευτικών, καθώς και κοσμικών έργων. Ως προσευχητής και αββάς, ήταν περισσότερο αναμειγμένος με τον κοσμικό κόσμο, σε σύγκριση με τους Ορντερίκ Βιτάλ και Γκιγιώμ ντε Ζυμιέζ, τους δύο από κοινού συγγραφείς της Gesta Normannorum Ducum. Το πρώτο έργο το οποίο συνέγραψε ο Ρομπέρ ντε Τορινί ήταν μια αναθεωρημένη έκδοση της Gesta Normannorum Ducum, η οποία χρονολογείται από το 1139. Ήταν συγγραφέας προσαρτημάτων και παραρτημάτων σχετικών με το χρονικό του Σιζμπέρ ντε Ζαμπλού το οποίο κάλυπτε την χρονική περίοδο μεταξύ του 385 και του 1100. Η Gesta Normannorum Ducum αποτελεί συνέχεια το έργου του Σιζμπέρ και η οποία εκτείνεται από το 1100 έως το 1186. Το συγκεκριμένο έργο έχει ιδιαίτερο ιστορικό ενδιαφέρον για την καταγραφή των ιστορικών γεγονότων μεταξύ του 1154 και του 1170.
Διονύσιος Αρμπούζης

Σταδιοδρομία

Αποφοίτησε από την Στρατιωτική Σχολή Ευελπίδων. 
Ο Αρμπούζης με πολεμική εμπειρία καριέρα 13 και πλέον ετών, πήρε μέρος στον Δεύτερο Παγκόσμιο Πόλεμο, στον Ελληνικό Εμφύλιο Πόλεμο και στον Πόλεμο της Κορέας.
Ως συνταγματάρχης ήταν και ο πρώτος διοικητής της ΕΛΔΥΚ στην Κύπρο.
Την περίοδο από το 1974 ως το 1976 διετέλεσε Αρχηγός ΓΕΕΘΑ.
Μετά τη Μεταπολίτευση χρημάτισε υπουργός Βορείου Ελλάδος από τις 21 Οκτωβρίου 1977 ως τις 28 Νοεμβρίου 1977.
Πέθανε στις 30 Ιανουαρίου 1987 και κηδεύτηκε από το Πρώτο Νεκροταφείο Αθηνών στις 3 Φεβρουαρίου 1987.